Mid-yezzi ssuq, yewwi-tt daɣen, yeqqim yettɛeyyiḍ : "Wi ara yaɣen afnast igujilen ?". Ulac wi d-yuẓan ad isawen. Tameṭṭut-is, abernus ɣef yiri-s d uqerruy-is, i yellan dinna deg yiwet n tqernit deg ssuq, iselli yimsewwqen amek i qqaren mi ara slen i bab n tfunast yenteriḥ, qqaren-as: "Ad aɣ-imneɛ Rebbi deg ddnub n yigujilen !" Mi tesla i wawal-nni, tefhem dindin ur tettnuzu ara. Amek ara texdem ? Tessuzer taɣect-is, terra-tt am tin n urgaz, terra-yas awal s leɛyaḍ, tenna-yas: "Zlu-tt, ad trebḥed fell-as !" Mi d-yerza seg ssuq s tfunast-nni igujilen ur nenzi ara, tameṭṭut tezwar-it-id s axxam. Akken kan i d-yessejba, tluqa-t s wawal : -Acimi ur tt-tezzenzeḍ ara daɣen?